मनमोहन कहता है कि जब-जब वह अपने हाथों को देखता था तो उसकी आंखों में आंसू भर जाते थे. लेकिन वह दिव्यांग होने के बावजूद कुछ करने की ललक में गांव में ही दौड़ लगाने लगा. उसका यही जज़्बा उसको गोल्ड, कांस्य पदक पर ले जाकर रुका. लेकिन रुआंसे होकर मनमोहन कहते हैं कि मैं तो दौड़कर दुनिया में देश का झंडा लहराना चाहता हूं लेकिन परिवार की आर्थिक हालत खराब होने की वजह से अपने हक के लिए भोपाल की सड़कों पर भीख मांगने को मजबूर हूं. वह कहते हैं कि भीख मांगते हुए खुद एक बार खेल मंत्री मिल गईं उन्होंने भी अधिकारियों के पास भेज दिया लेकिन अधिकारियों ने नियम कायदे समझाकर वापस कर दिया.